ล้างบาง เรือใบสีฟ้า เตรียมโละ 13 แข้ง พ้นทีม
สำนักข่าวต่างประเทศรายงาน วันที่ 4 มิ.ย. ว่า เรือใบสีฟ้า แมนเชสเตอร์ ซิตี้ สโมสรแกร่งแห่งศึกพรีเมียร์ลีก อังกฤษ เตรียมปล่อยตัวนักเตะส่วนเกิน 13 รายออกจากสโมสรในช่วงซัมเมอร์นี้ เพื่อนำเงินมาใช้เสริมทัพและลดรายจ่ายค่าเหนื่อยภายในทีม,สำหรับ แมนฯ ซิตี้ ทุ่มเงินเสริมทัพนักเตะซัมเมอร์นี้แล้ว 2 ราย คือ เบร์นาโด ซิลวา มาจากโมนาโก ด้วยค่าตัว 43 ล้านปอนด์ และสอย เอแดร์สัน มาจากเบนฟิกา ด้วยค่าตัว 35 ล้านปอนด์ อย่างไรก็ตาม พวกเขาจะยังไม่หยุดแค่นี้ ซึ่งรายงานข่าวจาก เดลี มิร์เรอร์ สื่อดังของอังกฤษ ระบุว่า แมนฯ ซิตี้ จะระดมทุน 100 ล้านปอนด์ด้วยการขายนักเตะที่ เป๊ป กวาร์ดิโอลา ไม่ต้องการและยังถือเป็นการลดภาระค่าเหนื่อยของสโมสรอีกด้วย,ก่อนหน้านี้ แมนเชสเตอร์ ซิตี้ ปล่อยตัวนักเตะในทีมชุดใหญ่ที่หมดสัญญาออกไปแล้ว 5 รายคือ ปาโบล ซาบาเลตา, เฆซุส นาบาส, กาเอล กลิชี, บาการี ซานญา และ วิลลี กาบาเยโร ส่วนที่คาดว่าน่าจะปล่อยออกจากทีมต่อจากนี้ ได้แก่ โจ ฮาร์ท  , ซามีร์ นาสรี , เอเลียควิม ม็องกาลา , วิลเฟร็ด โบนี, เฟอร์นันโด, ฟาเบียน เดลฟ์, โนลิโต ที่ได้รับความสนใจจากทีมเก่าอย่างเซลตา บีโก รวมทั้ง เคเลชี อิเฮียนาโช กองหน้าตัวสำรองที่ตกเป็นที่หมายปองของเวสต์แฮม ยูไนเต็ด
เรือใบสีฟ้า แมนเชสเตอร์ ซิตี้ เตรียมปล่อยตัวนักเตะส่วนเกิน 13 รายออกจากสโมสรในช่วงซัมเมอร์นี้ เพื่อนำเงินมาใช้เสริมทัพ และลดรายจ่ายค่าเหนื่อยภายในทีม
แมนเชสเตอร์ ซิตี้,พรีเมียร์ลีก,โจ ฮาร์ท,ซามีร์ นาสรี,โนลิโต